Ryan Murphy (uimari)

Ryan Murphy (s. 2. heinäkuuta 1995 Chicago, Illinois) on yhdysvaltalainen uinnin olympiavoittaja. 191 senttimetriä pitkä ja 90 kilogrammaa painava Murphy kilpailee selkäuinnissa.https://www.rio2016.com/en/athlete/ryan-murphy  Hänen valmentajanaan toimii Dave Durden.http://www.usaswimming.org/DesktopModules/BioViewManaged.aspx?personid=4ae48e09-260b-49ca-9873-9d2a202a4917&TabId=1453&Mid=10312 

Murphy saavutti vuoden 2016 kesäolympialaisista kultaa 100 ja 200 metrin selkäuinnista sekä 4 × 100 metrin sekauintiviestistä. Viestin selkäuintiosuudella Murphy teki uuden maailmanennätyksen. Vuodelle 2021 siirretyissä Tokion olympialaisissa Murphy oli mukana kultaa voittaneessa Yhdysvaltain 4 × 100 m sekauintiviestijoukkueessa. Hän sai lisäksi hopeaa 200 metrin selkäuinnissa ja pronssia 100 metrin selkäuinnissa. Pariisin olympialaisissa 2024 hän saavutti kultaa sekajoukkueiden 4 × 100 metrin sekauintiviestissä, hopeaa miesten sekauintiviestissä sekä pronssia 100 metrin selkäuinnissa.  Pitkän radan MM-kilpailuista Murphylla on kuusi kultaa, joista neljä viesteistä, kahdeksan hopeaa ja kaksi pronssia. Lyhyen radan MM-kilpailuista hän on saavuttanut yhdeksän kultaa, neljä hopeaa ja yhden pronssin.

Vuoden 2011 Pan-Amerikan kisoista Murphy saavutti pronssia 200 metrin selkäuinnista.

 Lähteet 

Luokka:Yhdysvaltalaiset uimarit
Luokka:Yhdysvaltalaiset olympiavoittajat
Luokka:Vuonna 1995 syntyneet
Luokka:Elävät henkilöt